Уашыта (горы)

Уашыта () — горны хрыбет у цэнтральнай частцы ЗША, на тэрыторыі штатаў Арканзас і Аклахома. Даўжыня хрыбта складае 496 км. Максімальная вышыня — 839 м. Хрыбет утвораны серыяй паралельных град, складзеных вапнякамі і пясчанікамі. На схілах растуць шыракалістыя і сасновыя лясы. Радовішчы каменнага вугалю, баксітаў, барыту. На тэрыторыі гор Уашыта размешчаны нацыянальны парк Хот-Спрынгс.

 Крыніцы 

Катэгорыя:Горы ЗША